Pasaporta e Shqipërisë

150px|thumb|right| Pasaporta shqiptare biometrike 2009.

Pasaporta e Shqipërisë është një dokument identifikimi që përdoret nga shtetasit shqiptarë kur udhëtojnë jashte kufijve të Shqipërisë. Sipas ligjit, me pasaporta për jashtë shtetit kuptohet dokumenti që vërteton identitetin dhe shtetësine shqiptare të mbajtësit të saj, me anën e së cilës ai mund të dalë e të hyjë nga dhe për në territorin e Republikës së Shqipërisë, si dhe të udhëtojë nga një shtet i huaj në një tjetër.

Historia
Pasaportat e para shqiptare fillojnë të lëshohen nga vitet '20 te shekulli të kaluar periudhë kjo kur filloi të konsolidohej Shteti shqiptar. Gjatë periudhës së regjimit komunist Shqipëria nuk lejonte qytetarët e saj të udhëtonin jashtë shtetit ndaj nuk lëshonte pasaporta të zakonshme por vetëm pasaporta diplomatike dhe shërbimi në numër të kufizuar. Me ardhjen e demokracisë autoritet lëshojnë pasaporta per çdo qytetar që bën kërkesë.

Tiparet
Nga viti 1991 deri në 1996 pasaporta ishte me ngjyrë te kuqe dhe nuk përmbante asnjë element sigurie në mos vulën e thatë mbi foton e pambuluar. Të dhënat ishin të shkruara me dorë. Nga viti 1996 e derin në 2002 pasaporta kishte ngjyrë te kaftë dhe përmbante elementet e parë të sigurisë si foto e mbështjellë me plastikë, etj. Të dhënat ishin të shkruara me makinë.

Pasaporta shqiptare aktuale, përsëri me ngjyrë të kuqe, është e një standardi të kënaqshëm. Është e lexueshme optikisht. Janë shtuar karakteristika sigurie të ngjashme me ato të kartëmonedhave. Konkretisht në faqen e fotos janë shtamposur mikropulla, pamje olografike, pamje të shikueshme vetëm me rreze UV, filigrana dhe të tjerë elementë sigurie. Imazhi digjital është i shtamposur direkt ne faqe dhe reagon ndaj rrezeve UV.

Pasaporta e re që lëshohet prej vitit 2009 është e formatit biometrik dhe përveç tërë elementeve të sigurisë që përmendëm më sipër ka të trupëzuar ne kopertinë edhe një microchip në të cilin janë të magazinuar edhe një sërë elementesh të tjerë si: foto, shenjat e 10 gishtave dhe firma digjitale. Nxjerrja e të dhënave nga mikrochipi bëhet me anë të teknologjisë wireless RFID. Pasaporta biometrike së bashku me letërnjoftimin elektronik prodhohen nga kompania franceze me konçesion Sagem fituese e tenderit ndërkombëtar. Pasaportat biometrike janë konform udhëzimeve të International Civil Aviation Organisation të lëshuara pas shtatorit 2001.

Qytetarët shqiptarë kanë kohë të paisen me këtë pasaportë deri më 31 dhjetor 2010. Pas kësaj date e vetmja pasaportë shqiptare në qarkullim do të jetë pasaporta biometrike kostoja e së cilës është 50 euro dhe ka vlefshmëri 10 vjeçare. Vlen të theksohet se aplikimi për pasaportat biometrike nuk bëhet pranë organeve të policisë por në zyrat e gjendjes civile aty ku aplikohet edhe për letërnjoftimin. Nuk është e nevojshme të paraqiten fotografi pasi personi fotografohet aty për aty me anë të një aparati fotografik digjital. Praktikisht i njëjti aplikim për letërnjoftim është i vlefshëm edhe për pasaportë.

Në Shqipëri lëshohen tre lloj pasaportash: të zakonshme nga MPB, shërbimi dhe diplomatike nga MPJ.

Udhëtim dhe vizat
Vendet në të cilat shtetasit shqiptarë mbajtës të pasaportave të udhëtimit hyjnë pa patur nevojë për vizë ose e marrin vizën në kufi :

thumb|500px|center|Vendet në të cilat shtetasit shqiptarë mbajtës të pasaportave të udhëtimit hyjnë pa patur nevojë për vizë ose e marrin vizën në kufi

Lidhje të jashtme

 * Ministria e Punëve të Brendshme
 * Ministria e Punëve të Jashtme
 * Proçedurat per paisje me pasaporte biometrike

Albanian passport Passaporto albanese Arnavut pasaportu